b'\n_START_ARTICLE_\nEuplectella aspergillum\n_START_SECTION_\nLocalitzaci\xc3\xb3\n_START_PARAGRAPH_\nEuplectella aspergillum es troba en una petita \xc3\xa0rea de mar propera a Filipines. Esp\xc3\xa8cies similars es troben a prop del Jap\xc3\xb3 i altres parts de l\'Oce\xc3\xa0 Pac\xc3\xadfic occidental i l\'Oce\xc3\xa0 \xc3\x8dndic.\n_START_SECTION_\nMorfologia\n_START_PARAGRAPH_\nL\'estructura corporal d\'aquests animals \xc3\xa9s un cilindre de parets primes amb un gran atri central. El seu cos est\xc3\xa0 compost \xc3\xadntegrament per esp\xc3\xadcules sil\xc3\xadcies, per la qual cosa tamb\xc3\xa9 se\'ls coneix com a "esponges de vidre". Les esp\xc3\xadcules estan formades per 3 raigs ortogonals que donen lloc a sis puntes. Aquestes esp\xc3\xadcules formen una xarxa que confereix una gran rigidesa al cos de l\'esponja i facilita la seva exist\xc3\xa8ncia a grans profunditats.\n_START_SECTION_\nInter\xc3\xa9s tecnol\xc3\xb2gic\n_START_PARAGRAPH_\nEls esquelets d\xe2\x80\x99aquestes esponges tenen configuracions geom\xc3\xa8triques complexes, que han estat \xc3\xa0mpliament estudiades pels tecn\xc3\xb2legs per la seva rigidesa, rendiment i resist\xc3\xa8ncia. Els investigadors de fibra \xc3\xb2ptica tamb\xc3\xa9 estan molt interessats en les fibres vitrificades que contenen aquestes esponges. S\xc3\xb3n fibres de 5 a 20 cm de llarg i primes com cabells humans. A m\xc3\xa9s, aquestes fibres tamb\xc3\xa9 s\xc3\xb3n \xc3\xbatils per fabricar plaques solars m\xc3\xa9s eficients i barates.'